CELEX: 31993R0350
Language: ro
Date: 1993-02-17 00:00:00
Title: Regulamentul (CEE) nr. 350/93 al Comisiei din 17 februarie 1993 privind clasificarea anumitor mărfuri în Nomenclatura Combinată

02/Volumul 05
            
            
               RO
            
            
               Jurnalul Ofícial al Uniunii Europene
            
            
               143
            
         31993R0350
   
               L 041/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 350/93 AL COMISIEI
   
   din 17 februarie 1993
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), astfel cum a fost modificat ultima dată prin Regulamentul (CEE) nr. 3800/92 al Comisiei (2), în special articolul 9,
   întrucât, pentru a asigura aplicarea uniformă a Nomenclaturii Combinate anexate la regulamentul menționat anterior, este necesar să fie adoptate dispoziții privind clasificarea mărfurilor prevăzute de anexa la prezentul regulament;
   întrucât Regulamentul (CEE) nr. 2658/87 stabilește regulile generale de interpretare a Nomenclaturii Combinate; întrucât aceste reguli se aplică, de asemenea, oricărei alte nomenclaturi care se bazează pe aceasta, chiar parțial sau, eventual, adăugând subdiviziuni la aceasta, și care se stabilește prin reglementări comunitare specifice, în vederea aplicării unor măsuri tarifare sau de altă natură, în cadrul comerțului cu mărfuri;
   întrucât, în temeiul regulilor generale menționate anterior, mărfurile descrise în coloana 1 a tabelului anexat la prezentul regulament trebuie încadrate la codurile NC corespunzătoare, indicate în coloana 2, în conformitate cu explicațiile indicate în coloana 3;
   întrucât ar trebui ca, sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament să poată fi în continuare invocate de către titularul acestora, pe parcursul unei anumite perioade, în conformitate cu dispozițiile articolului 6 din Regulamentul (CEE) nr. 3796/90 al Comisiei (3), în cazul în care acesta a încheiat un contract precum cel menționat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90 al Consiliului (4);
   întrucât măsurile prevăzute de prezentul regulament sunt conforme cu avizul Comitetului pentru Nomenclatură,
   ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului anexat sunt încadrate în Nomenclatura Combinată la codurile NC corespunzătoare, indicate în coloana 2 a tabelului menționat anterior.
   Articolul 2
   Sub rezerva măsurilor în vigoare în Comunitate cu privire la sistemul dublu de control și la supravegherea comunitară prealabilă și a posteriori a produselor textile la importul în Comunitate, informațiile tarifare obligatorii emise de autoritățile vamale ale statelor membre în ceea ce privește clasificarea mărfurilor în nomenclatura vamală și care nu sunt conforme cu prezentul regulament pot fi în continuare invocate de către titularul acestora, în conformitate cu dispozițiile articolului 6 din Regulamentul (CEE) nr. 3796/90, pe parcursul unei perioade de șaizeci de zile de la intrarea în vigoare a prezentului regulament, în cazul în care acesta a încheiat un contract precum cel menționat la articolul 14 alineatul (3) paragraful al doilea litera (a) sau (b) din Regulamentul (CEE) nr. 1715/90.
   Articolul 3
   Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 februarie 1993.
      
         
            Pentru Comisie
         
         Christiane SCRIVENER
         
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 384, 30.12.1992, p. 8.
   
      (3)  JO L 365, 28.12.1990, p. 17.
   
      (4)  JO L 160, 26.6.1990, p. 1.
   ANEXĂ
   
               Descrierea mărfurilor
            
            
               Clasificare
               Codul NC
            
            
               Explicație
            
         
               (1)
            
            
               (2)
            
            
               (3)
            
         
               
                           1.
                        
                        
                           Articol de îmbrăcăminte din tricot (65 % poliester, 35 % bumbac), lejer, cu mâneci lungi, destinat să acopere partea superioară a corpului, coborând până sub talie, confecționat dintr-o țesătură unicoloră. Prezintă o deschizătură parțială în față, care se încheie dreapta peste stânga cu un nasture. Prezintă de asemenea elemente decorative din broderie cu ajur, în benzi cusute la extremitatea mânecilor și două fente frontale de aproximativ 23 cm la bază (bluză tip cămașă) (A se vedea fotografia nr. 515) (1).
                        
                     
            
               6106 20 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 de la capitolul 61, precum și cu textul codurilor NC 6106 și 6106 20 00.
               A se vedea, de asemenea, nota explicativă a Nomenclaturii Combinate privind codul NC 6106.
            
         
               
                           2.
                        
                        
                           Articol de îmbrăcăminte din tricot (65 % poliester, 35 % bumbac), lejer, destinat să acopere partea superioară a corpului, coborând până sub talie, fără mâneci, fără guler, cu răscroiala gâtului amplă și rotunjită, și o deschizătură completă în față, închizându-se până la nivelul taliei cu nasturi dreapta peste stânga. Partea frontală, mai lungă decât partea posterioară, prezintă în extremitatea inferioară două poale în formă ascuțită (A se vedea fotografia nr. 518) (1).
                        
                     
            
               6106 20 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 4 de la capitolul 61, precum și cu textul codurilor NC 6106 și 6106 20 00. A se vedea, de asemenea, nota explicativă a Nomenclaturii Combinate privind codul NC 6106.
               Poalele în formă ascuțită sunt pur decorative.
            
         
               
                           3.
                        
                        
                           Chiloți unisex din tricot (95 % bumbac, 5 % elastomer), cu elastic în talie, precum și la extremitățile inferioare, fără deschidere în față. Sunt prevăzuți între picioare cu o bucată mare de material care, prin croiala și elasticitatea mare a acesteia, permite plasarea eventuală a unui absorbant, astfel încât acești chiloți să poată fi utilizați de către persoanele care suferă de incontinență (A se vedea fotografia nr. 512) (1).
                        
                     
            
               6108 21 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 8 de la capitolul 61, precum și cu textul codurilor NC 6108 și 6108 21 00.
               Încadrarea la codul NC 9021 este exclusă, deoarece acest articol nu servește nici la prevenirea sau corectarea anumitor diformități corporale, nici la susținerea sau menținerea organelor ca urmare a unei maladii sau operații.
            
         
               
                           4.
                        
                        
                           Articol de îmbrăcăminte din tricot (65 % poliester, 35 % bumbac), lejer, cu mâneci lungi, destinat să acopere partea superioară a corpului, coborând până sub talie. Prezintă o răscroială a gâtului în formă de „V”, umerașe din burete, broderii decorative situate pe spate și pe față, precum și broderii în benzi aplicate la bază și la extremitatea mânecilor (A se vedea fotografia nr. 517) (1).
                        
                     
            
               6109 90 30
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 2 de la capitolul 61, precum și cu textul codurilor NC 6109 și 6109 90 și 6109 90 30.
               A se vedea, de asemenea, nota explicativă a Sistemului Armonizat privind poziția 6109.
            
         
               
                           5.
                        
                        
                           Articol de îmbrăcăminte din tricot de catifea reiată (90 % bumbac, 5 % poliester, 5 % elastomer), strâns pe corp, destinat să acopere partea superioară a corpului, coborând până sub talie, cu mâneci lungi, cu guler montant, ajustat și prevăzut cu o deschizătură parțială în spate, închizându-se cu un fermoar. Acest articol este tivit la extremitatea mânecilor și la bază (A se vedea fotografia nr. 513) (1).
                        
                     
            
               6110 20 99
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 8 de la capitolul 61, precum și cu textul codurilor NC 6110 și 6110 20 și 6110 20 99.
               A se vedea, de asemenea, notele explicative ale Nomenclaturii Combinate privind codurile NC 6106 și 6110.
            
         
               
                           6.
                        
                        
                           Set de două articole de îmbrăcăminte realizate din trei tricoturi de culori diferite (100 % fibre sintetice), compus din:
                           
                                       (a)
                                    
                                    
                                       un bluzon necăptușit, cu guler, deschis complet în față, care se închide cu fermoar, și cu mâneci lungi. Prezintă un element de strângere la bază și la extremitatea mânecilor, două buzunare interioare, situate deasupra taliei, precum și elemente decorative brodate sau imprimate la nivelul spatelui și al mânecilor. Pe părțile laterale și pe o parte a mânecilor sunt cusute bucăți de țesături de culori diferite (A se vedea fotografia nr. 511 A) (1).
                                    
                                 
                                       (b)
                                    
                                    
                                       pantaloni necăptușiți, de la talie la glezne, cu element de strângere și cu cordon în talie, aceasta din urmă fiind fără deschizătură. Părțile exterioare laterale sunt acoperite din partea de sus a pantalonilor până la mijlocul coapselor cu aceleași țesături ca bluzonul. Acest articol prezintă două buzunare interioare și elemente decorative brodate sau imprimate, situate la nivelul unuia din șolduri, precum și la una dintre extremitățile inferioare (A se vedea fotografia nr. 511 B) (1).
                                    
                                 
                     
            
               6112 12 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6112 și 6112 12 00.
               A se vedea, de asemenea, notele explicative ale Sistemului Armonizat pentru poziția 6112.
            
         
               
                           7.
                        
                        
                           Articol de îmbrăcăminte din tricot (100 % bumbac), lejer, destinat să acopere partea superioară a corpului, coborând până sub talie, fără mâneci, fără guler, cu răscroiala gâtului amplă și rotunjită, confecționat dintr-o țesătură bicoloră. Prezintă o deschizătură parțială în față, închizându-se cu nasturi stânga peste dreapta. Acest articol prezintă, de asemenea, un fir, așa-zis „de lănțișor”, fir decorativ situat pe marginea răscroielii gâtului și a mânecilor (A se vedea fotografia nr. 519) (1).
                        
                     
            
               6114 20 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 8 de la capitolul 61, precum și cu textul codurilor NC 6114 și 6114 20 00.
            
         
               
                           8.
                        
                        
                           Articol de îmbrăcăminte confecționat din trei țesături de culori diferite (100 % poliamidă), destinat să acopere partea inferioară a corpului, de la talie până la mijlocul coapsei, cuprinzând separat fiecare picior, și fără deschizătură în talie. Este strâns la nivelul taliei cu un elastic și cu un cordon culisant. Acest articol prezintă un buzunar interior pe fiecare parte, precum și un slip interior din tricot (65 % poliester, 35 % bumbac), cusut la nivelul taliei (șort) (A se vedea fotografia nr. 509) (1).
                        
                     
            
               6204 63 90
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, cu nota 8 de la capitolul 62, precum și cu textul codurilor NC 6204, 6204 63 și 6204 63 90.
               Clasificarea drept costum de baie este exclusă, deoarece acest articol, datorită croielii, a aspectului general și a prezenței buzunarelor pe părțile laterale, nu poate fi considerat ca fiind destinat să fie purtat exclusiv sau în principal drept costum de baie.
            
         
               
                           9.
                        
                        
                           Articol de îmbrăcăminte țesut (100 % poliester), lejer, cu mâneci lungi, destinat să acopere partea superioară a corpului, coborând până sub talie, confecționat dintr-o țesătură multicoloră. Prezintă o răscroială a gâtului în „V” cu guler și o deschizătură totală în față care se închide cu nasturi dreapta peste stânga. Prezintă, de asemenea, trei nasturi decorativi la extremitatea mânecilor, precum și două elemente de strângere laterale, elastice, situate la nivelul taliei (bluză) (A se vedea fotografia nr. 516) (1).
                        
                     
            
               6206 40 00
            
            
               Clasificarea se stabilește în conformitate cu dispozițiile regulilor generale 1 și 6 de interpretare a Nomenclaturii Combinate, precum și cu textul codurilor NC 6206 și 6206 40 00.
               A se vedea, de asemenea, nota explicativă a Nomenclaturii Combinate privind codul NC 6206.
            
         
      
   
      
   
      (1)  Fotografiile au un caracter pur indicativ.